**Μάθημα 44**

Haec est tyrannōrum vita, in quā nulla fides, nulla caritas, nulla fiducia benevolentiae stabilis esse potest: tyrannis omnia semper suspecta atque sollicita sunt; nullus locus amicitiae eis est. Nescio enim quis possit diligere eum, quem metuat, aut eum, a quo se metui putet. Coluntur tamen simulatiōne dumtaxat ad tempus. Quodsi forte, ut fit plerumque, cecidērunt, tum intellegitur, quam fuerint inopes amicōrum. Hoc est quod Tarquinium dixisse ferunt exulantem: «Tum intellexi, quos fīdos amīcos habuissem, quos infīdos, cum iam neutris gratiam referre poteram».

**Μεταφραση**

Αυτή είναι η ζωή των τυράννων, στην οποία δεν μπορεί να υπάρξει καμιά εμπιστοσύνη, καμιά αγάπη, καμία πίστη σε σταθερή φιλία: για τους τυράννους όλα πάντα είναι ύποπτα και ανύσυχα. Δεν έχει σ’ αυτούς καμία θέση η φιλία. Γιατί δε γνωρίζω ποιος μπορεί να αγαπά αυτόν, τον οποίο φοβάται, ή αυτόν, που νομίζει πως τον φοβάται. Λατρεύονται όμως υποκριτικά, τουλάχιστον για κάποιο χρονικό διάστημα. Αν όμως τυχαία, όπως συμβαίνει συνήθως, πέσουν, τότε γίνεται κατανοητό πόσο ήταν στερημένοι από φίλους. Αυτό είναι που λένε ότι είπε ο Ταρκύνιος, όταν ήταν εξόριστος: «Τότε μόνο κατάλαβα ποιους είχα αληθινούς φίλους και ποιους ψεύτικους, όταν δεν μπορούσα πια να ανταποδώσω τη χάρη σε κανέναν από τους δύο».

**Haec**: κατηγορούμενο στο vita ~ **benevolentiae:** γενική αντικειμενική στο fiducia ~ **stabilis:** γενική ενικού, θηλ.~**tyrannis:** δοτ. προσ. αντιχαριστική στο est ~ **amicitiae:** δοτ. κατηγ. σκοπού ~ **eis:** δοτ. προσ. κτητική στο est ~ **a quo:** ποιητ. αίτιο στο metui ~ **Quodsi forte cecidērunt, tum intellegitur:** ανοιχτή υπόθεση στο παρόν (με προτερόχρονη υπόθεση) ~ **inopes** < inops, inops, inops: γεν. πλθ **inopum**, παραθετικά: Σ: egentior, -ior, -ius, Υ: egentissimus, -a, -um ~ **quos:** ερωτημ. αντων. quis, quis, quid ~ **neutris:** αντ. επίθετο neuter, neutra neutrum.

**ΟΥΣΙΑΣΤΙΚΑ**

|  |  |
| --- | --- |
| **Β΄ κλίση**amicus, -i /Tarquinius, -ii, (-i) / tyrannus, -i / **locus**, -i (αλλά πλθ: **loca**, -orum)**Ε΄ κλίση:** fides, fidei (δεν έχει πληθ.) | **Γ΄ κλίση**Θηλυκάcaritas, caritatis / simulatio, simulationisΟυδέτεραtempus, temporis |

**ΡΗΜΑΤΑ**

|  |  |
| --- | --- |
| **2η Συζυγία****habeo**, habui, habitum, habere**ΑΝΩΜΑΛΑ ΡΗΜΑΤΑ****sum**, fui, -, esse **possum**, potui, -, posse**fio**, factus sum, fieri (**παθητικό του facio**)**fero**, tuli, latum, ferre / **refero**, **ret(t)uli**, relatum, referre (πρ. εν. refer) | **3η Συζυγία****suspicio**, suspexi, suspectum, suspicere (**3\***)**diligo**, **dilexi**, dilectum, diligere / **metuo**, metui, metutum, metuere / **colo**, colui, **cultum**, colere / **cado**, cecidi, casum, cadere /**intellego**/**intelligo**, intellexi, intellectum, -ere**dico**, dixi, dictum, dicere (προστ. ενεσ. **dic**)**4η Συζυγία****nescio**, nescivi, nescitum, nescire (πρστ. εν. **nescito**, **nescitote**) |

**ΠΡΟΤΑΣΕΙΣ**

**1. quis possit diligere eum, […], aut eum:** δευτερεύουσα ονοματική **πλάγια ερωτηματικ**ή πρόταση, μερικής αγνοίας, που λειτουργεί ως αντικείμενο στο ρήμα nescio. Εισάγεται με την ερωτηματική αντωνυμία quis και εκφέρεται με (δυνητική) **υποτακτική, γιατί η εξάρτηση δίνει υποκειμενική χροιά στο περιεχόμενο της δευτερεύουσας πρότασης**. Συγκεκριμένα, εκφέρεται με υποτακτική ενεστώτα (possit), γιατί εξαρτάται από ρήμα αρκτικού χρόνου (nescio), και δηλώνει το σύγχρονο στο παρόν.

**2. quem metuat:** δευτερεύουσα αναφορική πρόταση, προσδιοριστική στο eum (το πρώτο). Εισάγεται με την αναφορική αντωνυμία quem και εκφέρεται με **υποτακτική**, **επειδή βρίσκεται σε πλάγιο λόγο**. Συγκεκριμένα, εκφέρεται με υποτακτική ενεστώτα (metuat), γιατί εξαρτάται από ρήμα αρκτικού χρόνου και δηλώνει το σύγχρονο στο παρόν.

**3. a quo se metui putet:** δευτερεύουσα αναφορική πρόταση, προσδιοριστική στο eum (το δεύτερο) με **υποτακτική**, επειδή βρίσκεται σε πλάγιο λόγο κτλ (όπως η 2)

**4. ut fit plerumque:** δευτερεύουσα επιρρηματική **απλή παραβολική** πρόταση, που λειτουργεί ως β΄ όρος σύγκρισης. Εισάγεται με τον παραβολικό σύνδεσμο ut γιατί δηλώνει τρόπο, εκφέρεται **με οριστική, γιατί η σύγκριση αφορά δύο πράξεις ή καταστάσεις που είναι ή θεωρούνται αντικειμενική πραγματικότητα**, ενεστώτα (fit), γιατί αναφέρεται στο παρόν (σύγχρονο)

**5. quam fuerint inopes amicorum:** δευτερεύουσα ονοματική **πλάγια ερωτηματική** πρόταση, μερικής αγνοίας, που λειτουργεί ως **υποκείμενο** στο απρόσωπο ρήμα intellegitur. Εισάγεται με το ερωτηματικό επίρρημα quam και εκφέρεται με υποτακτική, γιατί η εξάρτηση δίνει υποκειμενική χροιά στο περιεχόμενο κτλ.

**6. cum iam neutris gratiam referre poteram:** δευτερεύουσα επιρρηματική χρονική πρόταση, που λειτουργεί ως επιρρηματικός προσδιορισμός του χρόνου στο ρήμα intellexi. Εισάγεται με τον **καθαρά χρονικό σύνδεσμο cum** και εκφέρεται με οριστική, γιατί η πράξη μας ενδιαφέρει από καθαρά χρονική άποψη (λειτουργεί ανεξάρτητα από τον πλάγιο λόγο), χρόνου παρατατικού (poteram), γιατί αναφέρεται στο παρελθόν (ουσιαστικά επεξηγεί το χρονικό επίρρημα tum).